รายงานของคณะกรรมการตรวจสอบ

คณะกรรมการตรวจสอบได้ปฏิบัติหน้าที่ตามขอบเขตความรับผิดชอบที่ได้รับมอบหมายจากคณะกรรมการบริษัท
ภาระกิจที่สำคัญ ได้แก่ สอบทานการกำกับดูแลกิจการเพื่อให้เป็นไปตามหลักบรรษัทภิบาลที่ดี
สอบทานระบบการประเมินความเสี่ยง
กำกับดูแลให้มีการเปิดเผยข้อมูลทางการเงินที่ถูกต้องและครบถ้วน
สอบทานระบบคุมควบคุมภายในและการตรวจสอบภายในรวมทั้งการตรวจสอบด้านเทคโนโลยีสารสนเทศตลอดจนการพิจารณาแต่งตั้งผู้สอบบัญชี
ในรอบปี 2549 คณะกรรมการตรวจสอบมีการประชุมเดือนละหนึ่งครั้ง ซึ่งสรุปสาระสำคัญได้ดังนี้

  1. สอบทานการกำกับดูแลกิจการที่ดีตามแนวทางที่ตลาดหลักทรัพย์แห่งประเทศไทยได้แนะนำไว้
  โดยมีการปรับปรุงให้เหมาะสมกับสภาพแวดล้อมทั้งภายในและภายนอกอยู่ตลอดเวลา
  รวมทั้งได้มีการสอบทานการปฏิบัติตามนโยบายในด้านจริยธรรมทางธุรกิจและจรรยาบรรณพนักงาน
  ตามที่บริษัท ฯ ได้กำหนดไว้

  2. สอบทานการบริหารความเสี่ยง ให้ดำเนินไปตามนโยบายและหลักการที่กำหนดไว้
  และมีการรายงานการประเมินปัจจัยความเสี่ยงและกระบวนการบริหารความเสี่ยง
  ตลอดจนอบรมและเผยแพร่ให้พนักงานทั่วไปรับรู้ระบบการบริหารความเสี่ยง
  เพื่อให้มีส่วนร่วมและนำไปปฏิบัติในระดับหน่วยงานต่อไป

  3. กำกับดูแลการออกงบการเงินรายไตรมาส งบการเงินประจำปี 2549
  และงบการเงินรวมของบริษัทฯ
  ให้ถูกต้องตลอดจนเปิดเผยข้อมูลในงบการเงินให้ครบถ้วนและเพียงพอ
  ได้มีการเชิญผู้สอบบัญชีมาประชุมร่วมกับคณะกรรมการตรวจสอบและสำนักตรวจสอบภายใน
  เพื่อหารือถึงประเด็นเกี่ยวกับการควบคุมภายในด้านบัญชีและการเงิน
  ซึ่งไม่พบข้อบกพร่องที่ผิดปกติและเป็นสาระสำคัญ

  4. ประเมินและสอบทานระบบควบคุมภายในพบว่ายังมีความเหมาะสมกับสภาพธุรกิจที่ดำเนินอยู่

  5. กำกับดูแลระบบงานตรวจสอบภายในตามแผนงานที่กำหนดไว้
  ได้พิจารณาสอบทานรายงานตรวจสอบภายในเป็นประจำทุกเดือนตลอดจนได้เน้นให้มีการพัฒนาการตรวจสอบด้านเทคโนโลยีสารสนเทศอย่างต่อเนื่องเพื่อเพิ่มประสิทธิภาพและประสิทธิผลในงานตรวจสอบ

  6. คณะกรรมการตรวจสอบได้พิจารณาเสนอความเห็นต่อคณะกรรมการบริษัท ฯ
  เพื่อขออนุมัติจากที่ประชุมผู้ถือหุ้นแต่งตั้งนายวิรัช อภิเมธีธำรง หรือนายชัยกรณ์ อุ่นปิติพงษา
  หรือนายอภิรักษ์ อติอนุวรรตน์ แห่งสำนักงาน ดร.วิรัช แอนด์แอสโซซิเอทส์
  เป็นผู้สอบบัญชีประจำปี 2550

6 มีนาคม 2550

ในนามของคณะกรรมการตรวจสอบ

( นายผดุง เตชะศรินทร์ )

ประธานคณะกรรมการตรวจสอบ

10. การควบคุมภายใน

ในการประชุมคณะกรรมการครั้งที่ 1/2550 เมื่อวันที่ 22 กุมภาพันธ์ 2550
โดยมีกรรมการบริษัทและกรรมการตรวจสอบทั้ง 3 ท่านเข้าร่วมประชุมด้วย
คณะกรรมการบริษัทได้ร่วมกันประเมินความเพียงพอของระบบการควบคุมภายในของบริษัทในรอบปี
2549 และมีความเห็นชอบร่วมกันว่า
บริษัทมีระบบการควบคุมภายในที่เพียงพอเหมาะสมกับสภาพธุรกิจที่ดำเนินงานอยู่ในปัจจุบัน
ซึ่งพอสรุปสาระสำคัญได้ดังนี้

ด้านองค์กรและสภาพแวดล้อม

บริษัทได้มีการกำหนดนโยบายและเป้าหมายการดำเนินธุรกิจที่ชัดเจนและคำนึงถึงความเป็นธรรมต่อพนักงาน
ลูกค้า คู่แข่งขัน รวมถึงความรับผิดชอบต่อผู้ถือหุ้น สังคมส่วนรวมและสิ่งแวดล้อม
มีการทบทวนการปฏิบัติตามเป้าหมายที่กำหนดไว้อยู่เป็นประจำเพื่อให้สอดคล้องกับสภาพการณ์ในขณะนั้น
นอกจากนี้บริษัทฯ ยังมีการจัดโครงสร้างองค์กร กำหนดอำนาจหน้าที่ของคณะกรรมการทุกคณะ
กำหนดนโยบายในการกำกับดูแลกิจการ
จริยธรรมธุรกิจและจรรยาบรรณพนักงานไว้เป็นลายลักษณ์อักษรอย่างชัดเจน
เพื่อเป็นแนวทางในการปฏิบัติตนของกรรมการ ผู้บริหารและพนักงาน
ซึ่งช่วยให้ระบบการควบคุมภายในดำเนินไปได้อย่างมีประสิทธิผลยิ่งขึ้น
อีกทั้งยังมีการวางระบบการป้องกันการใช้อำนาจหน้าที่ในการนำทรัพย์สินของบริษัทไปใช้โดยมิชอบ
หรือโดยมีอำนาจไม่เพียงพออีกด้วย

ด้านการบริหารความเสี่ยง

บริษัทได้จัดตั้งคณะกรรมการบริหารจัดการความเสี่ยง เพื่อให้การบริหารจัดการความเสี่ยงของบริษัท
เป็นไปอย่างมีระบบ มีการกำหนดแผนงานและขั้นตอนการดำเนินงานที่ชัดเจน
โดยได้มีการกำหนดประเภทของความเสี่ยง สาเหตุของปัจจัยความเสี่ยง
ตลอดจนมีการประเมินถึงโอกาสและผลกระทบที่เกิดขึ้น
เพื่อจัดลำดับความเสี่ยงและจัดทำแผนการจัดการความเสี่ยง เพื่อลดหรือขจัดความเสี่ยงในด้านต่างๆ
รวมทั้งมีการติดตามดูแลการจัดการอย่างเป็นระบบ
และควบคุมความเสี่ยงที่เหลืออยู่ให้อยู่ในระดับที่ยอมรับได้ ทั้งนี้บริษัท
ได้ประชาสัมพันธ์ให้พนักงานที่เกี่ยวข้องทราบและขอให้ปฏิบัติตามมาตรการบริหารความเสี่ยงที่กำหนดไว้

ด้านการควบคุมการปฏิบัติงานของฝ่ายบริหาร

บริษัทมีการกำหนดขอบเขตอำนาจและวงเงินอนุมัติของฝ่ายบริหารแต่ละระดับเป็นลาย-ลักษณ์อักษรไว้อย่างชัดเจน
ตลอดจนมีการแบ่งแยกหน้าที่ความรับผิดชอบของแต่ละหน่วยงานออกจากกันโดยเด็ดขาด
เพื่อเป็นการตรวจสอบซึ่งกันและกัน
มีการกำหนดวิธีการเข้าทำธุรกรรมที่เกี่ยวโยงกันตามประกาศของคณะกรรมการตลาดหลักทรัพย์แห่งประเทศไทยกับบุคคลที่เกี่ยวโยงกันไว้อย่างชัดเจน
โดยบริษัทมีการติดตาม ตรวจสอบ และทบทวนผลการดำเนินงานของบริษัท
เป็นประจำอย่างสม่ำเสมอ

ด้านระบบสารสนเทศและการสื่อสารข้อมูล

บริษัทจัดให้มีการสื่อสารทั้งภายในและภายนอกองค์กรอย่างมีประสิทธิภาพ
มีการจัดเก็บเอกสารประกอบการบันทึกบัญชีไว้ครบถ้วนเป็นหมวดหมู่
และใช้นโยบายบัญชีตามหลักการบัญชีที่รับรองทั่วไป ได้ติดตั้งระบบวางแผนทรัพยากรองค์กร ( ERP
– Enterprise Resource Planning ) ของ SAP
เพื่อเสริมประสิทธิภาพในการวางแผนการใช้ทรัพยากรการบริหารข้อมูลทางการบัญชี การเงิน
การซื้อ การขาย การบริหารสินค้าคงคลัง และการวางแผนการผลิต
ตลอดจนการนำระบบสารสนเทศเพื่อผู้บริหาร ( Executive Information System )
พร้อมทั้งยังเสริมประสิทธิภาพการประมวลผลจากปัจจัยต่าง ๆ ทั้งภายนอกและภายในด้วยระบบ
OLAP ( On-Line Analytical Processing )0
ซึ่งทำให้ฝ่ายบริหารสามารถรับรู้ข้อมูลเพื่อประกอบการพิจารณาและตัดสินใจอย่างมีประสิทธิภาพและรวดเร็ว
มีระบบการจัดเก็บข้อมูลที่สามารถตรวจสอบความถูกต้องย้อนหลังได้ (Audit Trail)
พร้อมทั้งระบบรักษาความปลอดภัยของข้อมูลและสารสนเทศที่มีประสิทธิภาพเพียงพอ

ในการเสนอเรื่องให้คณะกรรมการบริษัทพิจารณา
ได้จัดเอกสารข้อมูลประกอบที่เพียงพอต่อการตัดสินใจ
โดยได้จัดส่งให้คณะกรรมการบริษัทเพื่อพิจารณาเป็นการล่วงหน้า
พร้อมทั้งมีการบันทึกรายงานการประชุมกรรมการที่มีสาระสำคัญครบถ้วน
รวมทั้งบันทึกความเห็นของกรรมการในเรื่องที่พิจารณา
ตลอดจนมติของที่ประชุมในแต่ละวาระของการประชุมอย่างชัดเจน
ในกรณีที่มีข้อซักถามหรือมีความเห็นไม่ตรงกันจะบันทึกไว้ในรายงานการประชุม

ด้านระบบการติดตาม

บริษัทมีการกำหนดเป้าหมายการดำเนินงานและเปรียบเทียบผลการดำเนินงานว่าเป็นไปตามเป้าหมายที่กำหนดไว้หรือไม่
ทั้งนี้ได้มีการพิจารณาทบทวนและปรับเปลี่ยนแผนการดำเนินธุรกิจให้เหมาะกับสถานการณ์อย่างรวดเร็ว
นอกจากนี้เพื่อให้บริษัทมีการควบคุมภายในอย่างเพียงพอ
ได้กำหนดให้สำนักงานตรวจสอบภายในทำการตรวจสอบและตรวจติดตามผลการปรับปรุงแก้ไขระบบงานต่างๆ
อย่างต่อเนื่อง
ทั้งยังกำหนดให้รายงานผลการตรวจสอบโดยตรงต่อคณะกรรมการตรวจสอบซึ่งมีการประชุมร่วมกันเป็นประจำทุกเดือน
หากตรวจพบข้อบกพร่องที่มีนัยสำคัญคณะกรรมการตรวจสอบต้องรายงานต่อคณะกรรมการบริษัท
เพื่อพิจารณาสั่งการแก้ไขภายในระยะเวลาอันควร
และมีการตรวจติดตามความคืบหน้าในการปรับปรุงแก้ไขข้อบกพร่องอย่างสม่ำเสมอ

จากการประเมินระบบการควบคุมภายในของบริษัทในด้านต่างๆ ดังกล่าวข้างต้น
คณะกรรมการเห็นว่า บริษัทมีระบบการควบคุมภายในที่มีความเหมาะสมและเพียงพอแล้ว
และคณะกรรมการบริษัทตระหนักดีว่า ระบบการควบคุมภายในใดๆ
ก็ตามคงไม่สามารถรับประกันได้ว่าจะไม่มีความเสียหายอันเกิดจากความผิดพลาดที่เป็นสาระสำคัญ
แต่มีส่วนช่วยให้สามารถป้องกันหรือรับประกันได้ในระดับที่สมเหตุสมผล